Diari Oficial de la Generalitat Valenciana


Sumari del DOGV 8415, del 02-11-2018 (2018/10743)

RESOLUCIÓ de 29 d'octubre de 2018, de la Direcció General per a l'Agència de Seguretat i Resposta a les Emergències, per la qual es publica la llista provisional de persones admeses i excloses per a la prova avaluadora del personal del Servei Específic d'Admissió a efectuar el mes de desembre de 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8415

Data del DOGV
:   02-11-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/10818


Data del document
:   29-10-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * examen

RESOLUCIÓ de 29 d'octubre de 2018, de la Direcció General per a l'Agència de Seguretat i Resposta a les Emergències, per la qual es publica la llista provisional de persones admeses i excloses per a la prova avaluadora del personal del Servei Específic d'Admissió a efectuar el mes de desembre de 2018. [2018/10271]  
La Direcció General de l'Agència de Seguretat i Resposta a les Emergències és, en virtut del que disposen els articles 30 i següents del Decret 151/2015, de 18 de setembre, pel qual s'aprova el Reglament orgànic i funcional de la Presidència de la Generalitat, l'òrgan administratiu encarregat de l'organització i materialització de la convocatòria de la prova avaluadora per a l'acreditació del personal del Servei Específic d'Admissió.  
En aquest marc, l'article 5 de la Resolució de 3 de setembre de 2018, de la Direcció General de l'Agència de Seguretat i Resposta a les Emergències, per la qual s'aproven les bases generals i la convocatòria de la prova avaluadora per a l'acreditació del personal del Servei Específic d'Admissió a efectuar el mes de desembre de 2018 (DOGV 8378, 7 de setembre), preveu que, una vegada acabat el termini de presentació de sol·licituds, el departament esmentat publicarà en el DOGV i als taulers d'anuncis corresponents, la resolució que aprove la llista provisional d'admesos i exclosos per a la realització d'aquella. En aquest sentit, per als exclosos s'indicarà la causa o motiu de l'exclusió.  
  
En conseqüència, la present resolució, una vegada transcorregut el termini establit per a la presentació de les sol·licituds i documentació annexa, té com a finalitat continuar el procediment iniciat seguint els terminis i tràmits marcats en la referida Resolució de 3 de setembre.  
  
Per tot això, i d'acord amb l'article 5 adés citat en relació amb l'article 30 del Decret 151/2015, de 18 de setembre, pel qual s'aprova el Reglament orgànic i funcional de la Presidència de la Generalitat, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
Primer  
Publicar, a proposta de la comissió avaluadora a què es refereix l'article 6 de la Resolució de 3 de setembre de 2018, el llistat provisional d'admesos (annex I d'aquesta resolució) i el llistat provisional d'exclosos (annex II) per a la prova avaluadora per a l'acreditació del personal del Servei Específic d'Admissió, que es farà en el mes de desembre de 2018.  
  
Segon  
La prova avaluadora s'efectuarà el dia 4 de desembre de 2018 en convocatòria única, a realitzar en les ciutats d'Alacant, Castelló de la Plana i València. El lloc i l'hora s'indicaran en la resolució per la qual s'aprove la llista definitiva d'admesos i exclosos per a la prova esmentada.  
  
Tercer  
Els aspirants que hagen sigut exclosos podran aportar, en el termini de 10 dies hàbils a computar des de l'endemà de la publicació d'aquesta resolució en el DOGV, la documentació que els falte o esmenar els defectes advertits.  
En concret, els aspirants que hagen sigut exclosos per presentar una titulació acadèmica que no es corresponga, formalment, amb l'exigida en la resolució de convocatòria, hauran d'aportar, si és el cas, fotocòpia compulsada del títol acadèmic o resguard d'aquell, o bé, en el supòsit que escaiga, l'homologació per òrgan competent.  
  
València, 29 d'octubre de 2018.- El director general per a l'Agència de Seguretat i Resposta a les Emergències: José María Ángel Batalla.